: η διαφύλαξη της ξεχωριστής φυσιογνωμίας του ατόμου από την απειλή της μαζοποίησης, ανήκει στα διδακτικά ποιήματα του Καβάφη με παραινετικό περιεχόμενο

* 1η εν. (στροφή 1): Προτροπή για διαφύλαξη της αξιοπρέπειας
* 2η εν. (στροφή 2): Μορφές εξευτελισμού και συνέπειες

Οι παραινέσεις που απευθύνει ο ποιητής στοχεύουν να προφυλάξουν τον άνθρωπο από εκδηλώσεις μαζοποίησης και ρηχού εντυπωσιασμού, και επιδιώκουν τη διαφύλαξη της αξιοπρέπειας και της ατομικής ελευθερίας. Το περιεχόμενο του ποιήματος είναι εξαιρετικά επίκαιρο στην εποχή μας που χαρακτηρίζεται από τη χαλαρότητα των ανθρώπινων σχέσεων, την έλλειψη μέτρου, την αντιπνευματικότητα και τη μαζοποίηση στις περισσότερες εκφάνσεις της ζωής. Η πνευματική καλλιέργεια, η αυτογνωσία και τα ποικίλα προσωπικά ενδιαφέροντα στη ζωή κάθε ατόμου προασπίζουν με τον καλύτερο τρόπο τις ατομικές ελευθερίες, τα κοινωνικά δικαιώματα αλλά και την ψυχική του υγεία, προάγοντας την πνευματική ολοκλήρωση, την αυτοεκτίμηση κα τιην κοινωνικοποίησή του. Ο σημερινός νέος κατακλύζεται από εξωτερικά ερεθίσματα, τα οποία, αν αφεθεί να τον παρασύρουν, μπορούν να επιδράσουν αρνητικά στη διαμόρφωση του χαρακτήρα και στις επιλογές του. Ο άνθρωπος θέτει στόχους και προτεραιότητες στη ζωή του, καθορίζει την προσωπική του στάση και επανεξετάζει τις ιδέες του αντιδρώντας στη μαζική ψυχολογία και τη συμβατικότητα των κοινωνικών εκδηλώσεων. Με αυτές του τις επιλογές ανήκει στα σκεπτόμενα άτομα και προφυλάσσει τη ζωή του από ανούσιες συναναστροφές, οι οποίες προσωρινά είναι ευχάριστες, αλλά πολύ γρήγορα εξαντλούνται και καταντούν ανιαρές.

Ο ποιητής απορρίπτει τις σχέσεις που χαρακτηρίζονται από ομοιομορφία απόψεων και συμπεριφορών στις οποίες μπορεί να παρασυρθεί κάποιος, θεωρώντας τις ανειλικρινείς, επιφανειακές και ανούσιες (συνάφεια του κόσμου, πολλές κινήσεις και ομιλίες), ακόμα και επικίνδυνες (μην την εξευτελίζεις) για την προσωπικότητα και την αξιοπρέπειά του. Δεν θέλει να ανήκει στους πολλούς και μη σκεπτόμενους που ακολουθούν τη μάζα και εκθέτουν τον εαυτό τους, γιατί πιστεύει ότι αυτό οδηγεί στον εξευτελισμό=φθορά, υποβιβασμός, μείωση, έκθεση. Εκφράζει την εκλεκτική αντίληψη ενός μοναχικού πνευματικού ανθρώπου.

Προτείνει την αποχή από συγκεντρώσεις όπου το άτομο μαζοποιείται, αλλά και από τις βαρετές κοινωνικές επαφές όπου πλήττει, όπου δεν υπάρχει ουσιαστική επικοινωνία, αλλά βρίσκεται εκεί γιατί έτσι κάνουν όλοι. Σύμφωνα με τον Καβάφη μια τέτοια στάση ζωής είναι ψυχοφθόρα, απομακρύνει τον άνθρωπο από τον ίδιο τον εαυτό του, η ζωή του γίνεται «ξένη» και «φορτική» και τελικά τον οδηγεί στην αλλοτρίωση (=αποξένωση από τον εαυτό μας, απομάκρυνση από την ουσία, τις αρχές και τις αξίες που πρέπει να χαρακτηρίζουν τα ανθρώπινα όντα).

* **Η κύρια παραίνεση:** Κάθε άνθρωπος θέλει να δώσει κάποιο νόημα, κάποιο περιεχόμενο στη ζωή του προσπαθώντας γι’ αυτό με διάφορους τρόπους. Άλλοτε τα καταφέρνει, ενώ πολλές φορές δεν το πετυχαίνει. Αν δεν μπορεί να κάνει τη ζωή του όπως τη θέλει, αν δεν μπορεί να πετύχει τους στόχους που έχει θέσει, ο ποιητής τον συμβουλεύει να προσπαθήσει να πετύχει τουλάχιστο ένα πράγμα: να μην εξευτελίζει τη ζωή του. Και στη συνέχεια του υποδεικνύει τον τρόπο με τον οποίο θα πετύχει να διαφυλάξει την αξιοπρέπειά του. Η κύρια παραίνεση είναι να μην εξευτελίζει ο άνθρωπος τον εαυτό του. Και «εξευτελίζομαι» σημαίνει χάνω την υπόληψή μου, την εκτίμηση και το σεβασμό των άλλων για το πρόσωπό μου, την αξιοπρέπεια, το κύρος, την πνευματική ή ηθική αξία μου, πέφτω γενικά στα μάτια των άλλων.
* **Ο τρόπος ευτελισμού της ζωής του ατόμου:** Σύμφωνα με τον ποιητή η κοινωνική ζωή είναι εκείνη στην οποία κρίνεται ο άνθρωπος ως αξία, γιατί ανάλογα με τις επιλογές του σ’ αυτό το πεδίο εξυψώνεται και καταξιώνεται ή ταπεινώνεται και εξευτελίζεται με την τριβή και τη φθορά. Οι κοινωνικές εκδηλώσεις που μπορούν να ευτελίσουν τη ζωή του ατόμου είναι οι ακόλουθες: α. οι συναθροίσεις στις οποίες οι άνθρωποι λειτουργούν ως όχλος, ως μάζα, με απρόσωπη επικοινωνία και με επιλογές χαμηλού επιπέδου, β. οι συγκεντρώσεις στις οποίες μπορεί κανείς να παρασυρθεί και να εκτεθεί κάνοντας ή λέγοντας περισσότερα απ’ όσα πρέπει, εκδηλώνοντας πληθωρικά τα συναισθήματά του ή εκμυστηρευόμενος προσωπικές του υποθέσεις, γ. οι συχνές ανούσιες συναναστροφές και οι συμβατικές κοινωνικές επαφές με ανθρώπους κενούς και ρηχούς, που τους χαρακτηρίζει ελαφρότητα, δ. οι επιφανειακά γοητευτικές και προσωρινά ευχάριστες παρέες, οι οποίες όμως γρήγορα καταντούν βαρετές και ανιαρές ή ψυχοφθόρες λόγω της ελαφρότητας των ανθρώπων που τις αποτελούν🡪 ο ποιητής έχει βέβαια υπόψη του τις κοσμικές συγκεντρώσεις των ανθρώπων της υψηλής κοινωνίας της εποχής του, τις χοροεσπερίδες, κτλ. Δεν προτείνει βέβαια στον άνθρωπο να απομονωθεί από το σύνολο και να γίνει αντικοινωνικός. Συμβουλεύει την αποφυγή μόνο των ρηχών και ανόητων συναναστροφών. Εννοείται ότι είναι αποδεκτές και συνιστώνται οι σοβαρές συναναστροφές, εκείνες στις οποίες υπάρχει ουσιαστική και γόνιμη ανθρώπινη επικοινωνία και ανταλλαγή σοβαρών απόψεων, από τις οποίες ο σκεπτόμενος άνθρωπος αποχωρεί νιώθοντας εσωτερική πληρότητα.
* **Η ευθύνη του ανθρώπου απέναντι στην αξιοπρέπειά του:** ο ποιητής υποδεικνύει τον τρόπο με τον οποίο θα πετύχει ο άνθρωπος να διαφυλάξει την αξιοπρέπειά του και αυτός είναι η καταβολή όλων των δυνάμεων που αυτός διαθέτει (Όσο μπορείς). Ο άνθρωπος πρέπει να φροντίζει ώστε οι πράξεις του να είναι ηθικά άμεμπτες, για να στέκεται ψηλά στην εκτίμηση των άλλων. Πρέπει να χαρακτηρίζεται από ευπρέπεια, αυτοσεβασμό και ευγένεια ήθους, να μην υψώνει τον εαυτό του πάνω από τους άλλους, ούτε όμως να ανέχεται να τον υποτιμούν οι άλλοι. Να έχει αυτοσεβασμό, να μην ταπεινώνει και να μην υποτιμά τον εαυτό του ξεπέφτοντας σε μικρότητες. Να επιδιώκει και να κερδίζει το σεβασμό των άλλων με τη σοβαρότητά του, την ευπρεπή στάση του και την κόσμια συμπεριφορά του. Να μην εκθέτει υπερβολικά και ανεξέλεγκτα τον εαυτό του σε κοινωνικές εκδηλώσεις. Να μη συχνάζει σε χώρους όπου συχνάζουν άνθρωποι ανυπόληπτοι ή χαμηλού πνευματικού επιπέδου, να είναι επιλεκτικός στις σχέσεις που συνάπτει , να αποφεύγει τις ανούσιες συναναστροφές με ανθρώπους ρηχούς και κενούς, να αντιστέκεται στα ερεθίσματα που ενδέχεται να έχουν αρνητική επίδραση στη διαμόρφωση του χαρακτήρα του και να μην παρασύρεται από φαινομενικά συναρπαστικές παρέες, οι οποίες σύντομα καταντούν βαρετές ή ψυχοφθόρες.
* **Ο καταληκτικός στίχος του ποιήματος:** στον καταληκτικό στίχο του ποιήματος o ποιητής επισημαίνει τον κίνδυνο της αλλοτρίωσης. Ο άνθρωπος, παρασυρμένος από τις συμβατικές σχέσεις και επηρεασμένος από την ψυχολογία του όχλου, της μάζας, σιγά σιγά απομακρύνεται από τον πραγματικό εαυτό του και αποξενώνεται από τον κόσμο που τον περιβάλλει. Χάνει την αυτονομία της προσωπικότητάς του, ετεροκαθορίζεται ως προς τις επιλογές του, με αποτέλεσμα να απομακρύνεται από τις πνευματικές αξίες και τις αντίστοιχες απολαύσεις και να καταλήγει κατώτερος από αυτό που είναι στην πραγματικότητα. Έτσι, καταντά να ζει μια ζωή που του είναι όχι μόνο ανιαρή και δυσβάσταχτη, αλλά και ξένη, καθώς αποξενώνεται από τις προσωπικές του επιλογές, παραμελεί τις αξίες του και αδιαφορεί για τις υγιείς ανθρώπινες σχέσεις.
* **Η λειτουργία των μετοχών του ποιήματος:** οι τρεις ενεργητικές μετοχές στη δεύτερη στροφή λειτουργούν επεξηγηματικά, επεξηγούν δηλαδή και συμπληρώνουν τις έννοιες της προηγούμενης στροφικής ενότητας *συνάφεια του κόσμου-πολλές κινήσεις- ομιλίες* και φανερώνουν τον τρόπο με τον οποίο ο άνθρωπος εξευτελίζει τη ζωή του, δηλαδή πώς τη φθείρει, την υποβιβάζει, την εκθέτει σε κίνδυνο με τις λανθασμένες επιλογές του και με την αδυναμία του να κρατήσει τη σοβαρότητα και τον αυτοσεβασμό του.

απλή δημοτική με λίγους αλεξανδρινούς ιδιωματισμούς (στες, πηαίνοντας) κι ένα τύπο καθαρεύουσας (καθημερινήν). Ο λόγος είναι λιτός, το ύφος πεζολογικό, χαμηλών τόνων, παραινετικό. Ο ποιητής απευθύνει τις συμβουλές του σε β΄ενικό πρόσωπο🡪θέλει να μεταδώσει το μήνυμά του με αμεσότητα σε κάθε άνθρωπο κάθε ηλικίας και φύλου. Το μέτρο είναι ιαμβικό, οι στίχοι ανισοσύλλαβοι, ανομοιοκατάληκτοι. παρομοίωση (σα μια ξένη φορτική), μεταφορές ( πηαίνοντάς την, κι εκθέτοντάς την, στων σχέσεων και των συναναστροφών την ανοησία)

**Παράλληλο κείμενο στο « Όσο μπορείς» του Κ.Π.Καβάφη**

**Οδυσσέας Ελύτης «Το Παράπονο»**

Εδώ στου δρόμου τα μισά Όσο κι αν κανείς προσέχει

έφτασε η ώρα να το πω όσο κι αν το κυνηγά

Άλλα είν’ εκείνα που αγαπώ Πάντα πάντα θα ’ναι αργά

γι’ αλλού γι’ αλλού ξεκίνησα δεύτερη ζωή δεν έχει.

Στ’ αληθινά στα ψεύτικα

το λέω και τ’ ομολογώ

Σαν να ’ μουν άλλος κι όχι εγώ

μες στη ζωή πορεύτηκα.

Να συγκρίνετε τα δύο ποιήματα και να εντοπίσετε ομοιότητες και διαφορές